Document ID: 32007D0013

DEĊIŻJONI TAL-KUMMISSJONI
tat-22 ta' Diċembru 2006
li temenda d-Deċiżjoni 2002/459/KE fir-rigward ta' żidiet mal-lista ta' unitajiet tan-netwerk kompjuterizzat TRACES minħabba tal-Bulgarija u r-Rumanija
(notifikat bid-dokument numru C(2006) 6810)
(Test b'rilevanza għaż-ŻEE)
(2007/13/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat ta' l-Adeżjoni tal-Bulgarija u r-Rumanija, u partikolarment l-Artikolu 4(3) tiegħu,
Wara li kkunsidrat l-Att ta' Adeżjoni tal-Bulgarija u r-Rumanija, u partikolarment l-Artikolu 56 tiegħu,
Billi:
(1)
Għal ċerti atti li jeħtieġilhom adattament minħabba l-adeżjoni tal-Bulgarija u r-Rumanija ma' l-Unjoni Ewropea, l-adattamenti meħtieġa ma kinux ipprovduti fl-Att ta' l-Adeżjoni ta' l-2005, Dawn l-adattamenti jeħtieġu li jiġu adottati qabel l-adeżjoni sabiex ikunu applikabbli mid-data ta' l-adeżjoni.
(2)
Id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u zootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (1), u partikolarment l-Artikolu 20(1) tagħha, tipprovdi l-istabbiliment ta' sistema kompjuterizzata li tgħaqqad l-awtoritajiet veterinarji ta' l-Istati Membri.
(3)
Id-Deċiżjoni 2002/459/KE tal-Kummissjoni ta' l-4 ta' Ġunju 2002 li tistabbilixxi l-lista ta' l-unitajiet tan-netwerk kompjuterizzat ANIMO u li tirrevoka d-Deċiżjoni 2000/287/KE (2) tistabbilixxi l-lista u l-identifikazzjoni ta' l-unitajiet tas-sistema ANIMO fl-Istati Membri.
(4)
Id-Deċiżjoni 2004/292/KE tal-Kummissjoni tat-30 ta' Marzu 2004 rigward l-introduzzjoni tas-sistema TRACES u li temenda d-Deċiżjoni 92/486/KEE (3), timponi l-użu tas-sistema TRACES, sistema kompjuterizzata maħsuba biex tintraċċa ċ-ċaqliq ta' annimali u ċerti prodotti fil-qafas tal-kummerċ u l-importazzjonijiet intra-Komunitarji.
(5)
Biex ikun żgurat il-funzjonament tas-sistema kompjuterizzata TRACES, jeħtieġ li jiġu identifikati l-unitajiet differenti preżenti fil-Bulgarija u r-Rumanija.
(6)
Għaldaqstant, id-Deċiżjoni 2002/459/KE għandha tiġi emendata.
(7)
Il-miżuri stipulati f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2002/459/KE huwa emendat skond l-Anness ta' din id-Deċiżjoni.
Artikolu 2
Din id-Deċiżjoni tapplika biss suġġetta għad-dħul fis-seħħ tat-Trattat ta' Adeżjoni tal-Bulgarija u r-Rumanija u mid-data tad-dħul tagħha.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, 22 ta' Diċembru 2006.

Labels: 7
3
6
12
18
15